Den Vest-Sjællandske Avis, 1819-01-23
Oversigt over Dagens udenlandske Nyeheder. Man forsikkrer, hedder det i en Skrivelse fra Madrid i Franske Blade, at Keiser Alexander har gjort Kongen af Spanien Forestillinger angaaende de mange Personer af de Liberales Partie, som ere forviiste fra deres Fødeland; af hvilke Forviiste man tæller over 6000 Mennesker, og iblandt dem Mænd, af de meest udmærkede Fortienester, og Krigere, som meere end eengang have udgydet deres Blod for deres Fædreneland. Er ogsaa denne Forestilling giort, saa har den dog ikke frembragt nogen Virkning; man havde udspredet, at dersom Dronningen blev forløst med en Prinds, saa skulde den forønskede Pardon paa følge, nu er ogsaa dette Haab ude. Jesuiter-Ordenen, denne Plet paa Christendommen og hvis Gienoprettelse er vor Tidsalders Skiendsel, regiererer i Spanien; den har i Pater Alois Fortis, Provinzial for denne Orden i Jtalien, faaet sig en General; da Paven understøtter den, saa vil de Carbonaris Bestræbelser for at arbeide mod de nye Lænker man fra denne Orden af og fra det hele Hierarchie lægger paa Menneskesiælen, være frugtesløse; de Tilhængere af dette Partie, som man har opdaget, har Paven ladet fordømme til Fængselstraf deels paa Livstid. og deels paa visse Aar. Engelske Blade fortælle at den Spanske Regiering er høilig forbittret over Estradas Skrift, som har listet sig ind i Riget; Jnqvisitionen har ladet sine Bandstraaler udgaae mod Forfatteren, Trykkeren og Læserne, og har lovet fuldkommen Aflad for dem, som kunne opdage de Exemplarer, som ere i Omløb, eller angive de Personer, som ere i Besiddelse deraf, men Jndvaanernes Begierlighed til at læse denne Addresse tiltager, og en Unze Guld bydes i Betaling for et skrevet Ark deraf. Calvo de Rosas, een af Sarragossas tappre Forsvarere er paa en vis Santurios Anklage bleven bragt paa Torturen, tunge Vægter af Jern bleve hængte paa hans Hænder og Fødder, man rev ham hans Lemmer ud af Leddene, uden at man formaaede at udbringe andre Ord af ham end disse: Calvo de Rosas vil vide at døe med det samme Mod, hvormed han vidste at forsvare Ferdinands Throne, saalænge indtil Decretet af 4de Mai udkom; han udtalte mange haarde Ord ved denne Leilighed. Efterat Torturen var forbie laae han en Tidlang hen i en bevidstløs Tilstand. Hans Angiver er siden bleven fængslet og har bekiendt at hans Anklage mod Calvo var opdigtet. Kongen spadserer sielden, og aldrig uden i Selskab med Hertugen af Alazon og med en Bedækning af Gardere; de Personer som have meest Adgang til ham ere Storinqvisitoren, Biskopperne, Ordenscheferne og nogle Generaler. Pater Cirillo og hans Skriftefader Bencomo ere hans fornemste Raadgivere. Man forsikkrer, at Jnqvisitionen har sine Agentere i selve Paris og London for at efterspore de Liberales Foretagender. Storinqvisitoren er en Mand, som bestandig maae være i Activitet, og han udstæder sine Ordrer daglig ligesom en General. Jfølge Breve fra en Tydsker, som opholder sig i Madrid, og som ere daterede fra den første Uge i December var det vel fuldkommen roeligt i Madrid, derimod møder det ofte i Provindserne at Tropperne bemægtige sig de offentlige Kasser for at giøre sig betalte; at selv Stæder hvori der laae Cavallerie=Garnisoner bleve brandskattede af Røvere, og at disse vare saa hyppige, at de Reisende ofte bleve angrebne, om de faa havde en Escorte med sig, og at der imellem forefalde Fægtninger, hvori en 10 til 12 Mand, kunde blive dræbte. Roligheden i Madrid selv bekræftes vel ogsaa af andre Efterretninger, dog hedder det i de allernyeste, at paa en Tid seer man hver Nat stærke Patrouiller af Borgervæbningen at streife igiennem Gaderne. Ogsaa veed man, at de Gueriller, som opholde sig i Biergstrækningen Sierra Morena, have paa en Tid begyndt at antage en mistænkelig og farlig Characteer, man seer mange gamle Soldater iblandt dem; de have begyndt at stige ned af Biergene og at vise sig i Dalene af Provindsen la Mancha, ja man har selv seet dem i Madridejos i Provindsen Toledo paa Halveien til Madrid). Kongen har fundet det fornødent at trække en Deel Tropper sammen, som cantonnere i Cindad Real, Almagro og Tembleqve; Regieringen har vist nok Aarsag til at frygte for sine egne Krigsfolk selv, som den skal betiene sig af for at undertrykke Oprørerne, da Skibet Trinidads Overgang til Jnsurgenterne i Buenos Ayres have viist den Tænkemaade, som er herskende iblandt dem; man modtog i Buenos Ayres disse Deserteurer med den største Jubel, og lod dem holde et høitideligt Jndtog i Hovedstaden, hvorved Garnisonen paraderede, de bleve førte til Pladsen Victoria, offentligt saluterede og beværtede paa det prægtigste. Nogle republikanske Officerer skiøde 700 Dollars sammen til at understøtte disse deres Vaabenbrødre. med. Jfølge Efterretninger fra denne Stad af 5 Oct. var alt igien roeligt, Conspirationen imod Puyerreddon er undertrykt, og man er ivrig beskiæftiget med at udruste sig til Toget imod Limas Regieringen har dertil optaget af Toldvæsnet et Forskud paa 500000 haarde Dalere. – Fra Chili har man under 30te September den vigtige Efterretning, at Spanierne have rømmet Talcahuano, saa at Republiken er nu aldeles befriet; den tappre General St. Martin laae syg i Mendozo; den Chillesiske Escadre har hidintil været forhindret fra at løbe ud af Mangel paa Besætning; men alle Krydserne ere ogsaa af den Aarsag indkaldte, i Midten af October skal den seile til Kysterne af Peru. Vicekongen har der gjort det Forslag at give Handelen frie paa Chilli- og Rio Janeiro under Brittisk Flag; men de Spanske Kiøbmænd i Lima havde skudt 75000 Piastre sammen for at afværge det. – Skibet Monarch 620 Tønder drægtig er afseilet fra Dunerne fuld af afskedigede Engelske Soldater for at støde til Mac Gregors Expedition til Nyegranada; dette er det 5te Skib, som er afgaaet fra England dertil.